storyTitle: बेतिया में मुस्लिम परिवार ने मंदिर बनाने के लिए दी तीन कट्ठा जमीन
Content: बेतिया/मैनाटाड़, हिटी।  मैनाटांड़ प्रखंड की चौहट्टा पंचायत के सहनौला निवासी मुन्ना शेख ने कौमी एकता 
Summary: बेतिया/मैनाटाड़, हिटी।  मैनाटांड़ प्रखंड...
AssociatedPictures: #
AssociatedPictures: https://epsfs.hindustantimes.com/LH/2023/05/08/JMDxCHA/5_07/06160c25_1854163_P_7_mr.jpg
AssociatedPictures: https://epsfs.hindustantimes.com/LH/2023/05/08/JMDxCHA/5_07/06160c25_1854163_P_7_tn.jpg
AssociatedPictures: #
StoryContent: <p><b>बेतिया/मैनाटाड़, हिटी।  </b>मैनाटांड़ प्रखंड की चौहट्टा पंचायत के सहनौला निवासी मुन्ना शेख ने कौमी एकता की मिसाल पेश करते हुए मंदिर निर्माण के लिए तीन कट्टा जमीन रविवार सुबह ग्रामीणों को सौंप दी। </p><p>उन्होंने मंदिर के लिए दान दी जानेवाली जमीन की मापी करवाकर गांव की महिला व पुरुषों को कब्जा दे दिया। इसके अलावा मुख्य सड़क से मंदिर तक जाने के लिए पांच सौ फीट लंबा व चौदह फीट चौड़ा जमीन भी दान में दी है। मुन्ना शेख की इस पहल की सराहना सभी लोग कर रहे हैं। मुन्ना शेख ने बताया कि उन्होंने जमीन का कागज ग्रामीणों को बना दिया है। तीन दिनों के अंदर वे मंदिर व मंदिर तक आने-जाने वाले रास्ते की जमीन की रजिस्ट्री मंदिर के नाम कर देंगे। चौहट्टा पंचायत के मुखिया सनाउल्लाह मियां ने कहा कि गंगा-यमुनी तहजीब यानी समाजिक समरस्ता की इससे अच्छी मिसाल और क्या हो सकती है। आदिवासी व दलित बाहुल्य इस गांव में मंदिर के लिए जमीन मिलने के बाद खुशी का माहौल है। गांव में मुशहर, धांगड़, हरिजन व साह परिवारों की संख्या करीब ढाई हजार है। गांव में अधिकतर लोग गरीब तबके के हैं और कोई मंदिर नहीं होने से उन्हें पूजा करने के लिए पड़ोस के गांव में जाना पड़ता था।   </p><p>मुन्ना शेख ने फोन पर बताया कि गांव में किसी की शादी होती थी तो शादी के पहले दूल्हे और बारात लौटने पर बहू को पूजा-अर्चना के लिए घरवाले रामपुर या सहोदरा ले जाते थे। इसका कारण था कि सहनौला में कोई मंदिर नहीं था। जबकि मुस्लिम धर्मावलंबियों की इबादत के लिए पांच मस्जिद मौजूद हैं। उन्होंने कहा कि धर्म व पंथ भले अलग है, लेकिन मेरे दिल में यह बात कचोटती थी कि गांव में मंदिर नहीं होने से बहू व बेटियों को पूजा करने के लिए दूर जाना पड़ता है। इसलिए मैंने गांववालों के समक्ष यह प्रस्ताव रखा कि आपलोग मंदिर बनाने के लिए तैयार हो जाएं तो मैं जमीन दे दूंगा। गांव के नमी मांझी, लगट राम, शिवधान उरांव, मलहा उराव, गौतम उरांव आदि लोग रविवार सुबह मेरे पास पहुंचे और कहा कि वे लोग मंदिर बनवाने के लिए तैयार हैं। उसके बाद उन्होंने मंदिर के लिए उपयुक्त जमीन पर जाकर कब्जा दिलवा दिया।</p>
StoryContent: बेतिया में मुस्लिम परिवार ने मंदिर बनाने के लिए दी तीन कट्ठा जमीन
Headlines: बेतिया में मुस्लिम परिवार ने मंदिर बनाने के लिए दी तीन कट्ठा जमीन
Body: <p><b>बेतिया/मैनाटाड़, हिटी।  </b>मैनाटांड़ प्रखंड की चौहट्टा पंचायत के सहनौला निवासी मुन्ना शेख ने कौमी एकता की मिसाल पेश करते हुए मंदिर निर्माण के लिए तीन कट्टा जमीन रविवार सुबह ग्रामीणों को सौंप दी। </p><p>उन्होंने मंदिर के लिए दान दी जानेवाली जमीन की मापी करवाकर गांव की महिला व पुरुषों को कब्जा दे दिया। इसके अलावा मुख्य सड़क से मंदिर तक जाने के लिए पांच सौ फीट लंबा व चौदह फीट चौड़ा जमीन भी दान में दी है। मुन्ना शेख की इस पहल की सराहना सभी लोग कर रहे हैं। मुन्ना शेख ने बताया कि उन्होंने जमीन का कागज ग्रामीणों को बना दिया है। तीन दिनों के अंदर वे मंदिर व मंदिर तक आने-जाने वाले रास्ते की जमीन की रजिस्ट्री मंदिर के नाम कर देंगे। चौहट्टा पंचायत के मुखिया सनाउल्लाह मियां ने कहा कि गंगा-यमुनी तहजीब यानी समाजिक समरस्ता की इससे अच्छी मिसाल और क्या हो सकती है। आदिवासी व दलित बाहुल्य इस गांव में मंदिर के लिए जमीन मिलने के बाद खुशी का माहौल है। गांव में मुशहर, धांगड़, हरिजन व साह परिवारों की संख्या करीब ढाई हजार है। गांव में अधिकतर लोग गरीब तबके के हैं और कोई मंदिर नहीं होने से उन्हें पूजा करने के लिए पड़ोस के गांव में जाना पड़ता था।   </p><p>मुन्ना शेख ने फोन पर बताया कि गांव में किसी की शादी होती थी तो शादी के पहले दूल्हे और बारात लौटने पर बहू को पूजा-अर्चना के लिए घरवाले रामपुर या सहोदरा ले जाते थे। इसका कारण था कि सहनौला में कोई मंदिर नहीं था। जबकि मुस्लिम धर्मावलंबियों की इबादत के लिए पांच मस्जिद मौजूद हैं। उन्होंने कहा कि धर्म व पंथ भले अलग है, लेकिन मेरे दिल में यह बात कचोटती थी कि गांव में मंदिर नहीं होने से बहू व बेटियों को पूजा करने के लिए दूर जाना पड़ता है। इसलिए मैंने गांववालों के समक्ष यह प्रस्ताव रखा कि आपलोग मंदिर बनाने के लिए तैयार हो जाएं तो मैं जमीन दे दूंगा। गांव के नमी मांझी, लगट राम, शिवधान उरांव, मलहा उराव, गौतम उरांव आदि लोग रविवार सुबह मेरे पास पहुंचे और कहा कि वे लोग मंदिर बनवाने के लिए तैयार हैं। उसके बाद उन्होंने मंदिर के लिए उपयुक्त जमीन पर जाकर कब्जा दिलवा दिया।</p>